छत्तीसगढ़ में 247 लोगों में Coronavirus संक्रमण की पुष्टि, दो मरीजों की मौत
छत्तीसगढ़ में पिछले 24 घंटों के दौरान 274 नए लोगों में कोरोना वायरस संक्रमण की पुष्टि हुई है। राज्य में इस वायरस से संक्रमित हुए लोगों की संख्या बढ़कर 3,11,680 हो गई है।
रायपुर: छत्तीसगढ़ में पिछले 24 घंटों के दौरान 247 नए लोगों में कोरोना वायरस संक्रमण की पुष्टि हुई है। राज्य में इस वायरस से संक्रमित हुए लोगों की संख्या बढ़कर 3,11,680 हो गई है। राज्य में बुधवार को 26 लोगों को संक्रमण मुक्त होने के बाद अस्पतालों से छुट्टी दी गई है। राज्य में कोरोना वायरस संक्रमित दो मरीजों की मौत हुई है। राज्य के स्वास्थ्य विभाग के अधिकारियों ने बुधवार को बताया कि आज संक्रमण के 247 मामले आए हैं। अधिकारियों ने बताया कि रायपुर जिले से 85, दुर्ग से 43, राजनांदगांव से नौ, बालोद से दो, बेमेतरा से दो, कबीरधाम से चार, धमतरी से एक, बलौदाबाजार से चार, महासमुंद से तीन, गरियाबंद से छह, बिलासपुर से 15, रायगढ़ से 10, कोरबा से सात, जांजगीर चांपा से तीन, गौरेला पेंड्रा मरवाही से दो, सरगुजा से आठ, कोरिया से 21, सूरजपुर से चार, जशपुर से 10, बस्तर से दो, कोंडागांव से एक, कांकेर से तीन, नारायणपुर से एक और बीजापुर से एक मरीज शामिल है।अधिकारियों ने बताया कि छत्तीसगढ़ में अब तक 3,11,680 लोगों के संक्रमित होने की पुष्टि हुई है। 3,04,956 मरीज इलाज के बाद संक्रमण मुक्त हुए हैं, राज्य में 2911 मरीज उपचाराधीन हैं। राज्य में वायरस से संक्रमित 3813 लोगों की मौत हुई है। राज्य के रायपुर जिले में सबसे अधिक 55334 लोगों में कोरोना वायरस संक्रमण की पुष्टि की गई है। जिले में कोरोना वायरस संक्रमित 805 लोगों की मौत हुई है। वही, भारत में एक दिन में कोविड-19 के 13,742 नए मामले सामने आने के बाद देश में संक्रमितों की कुल संख्या बढ़कर 1,10,30,176 हो गई। इनमें से 1,07,26,702 लोग संक्रमण मुक्त हो चुके हैं। केन्द्रीय स्वास्थ्य मंत्रालय की ओर से जारी आंकड़ों के अनुसार, वायरस से 104 और लोगों की मौत से मृतकों की कुल संख्या बढ़कर  1,56,567 हो गई। आंकड़ों के अनुसार, कुल 1,07,26,702 लोगों के संक्रमण मुक्त होने के बाद देश में मरीजों के ठीक होने की दर बढ़कर 97.25 प्रतिशत हो गई।वहीं कोविड-19 से मृत्यु दर 1.42 प्रतिशत है। देश में अभी 1,46,907 लोगों का कोरोना वायरस संक्रमण का इलाज चल रहा है, जो कुल मामलों का 1.33 प्रतिशत है। देश में पिछले साल सात अगस्त को संक्रमितों की संख्या 20 लाख, 23 अगस्त को 30 लाख और पांच सितम्बर को 40 लाख से अधिक हो गई थी। वहीं, संक्रमण के कुल मामले 16 सितम्बर को 50 लाख, 28 सितम्बर को 60 लाख, 11 अक्टूबर को 70 लाख, 29 अक्टूबर को 80 लाख और 20 नवम्बर को 90 लाख और 19 दिसम्बर को एक करोड़ के पार चले गए थे। भारतीय आयुर्विज्ञान अनुसंधान परिषद (आईसीएमआर) के अनुसार, देश में 23 फरवरी तक 21,30,36,275 नमूनों की कोविड-19 संबंधी जांच की जा चुकी है। इनमें से 8,05,844 नमूनों की जांच मंगलवार को की गई थी। इस बीच  केन्द्र ने महाराष्ट्र, केरल, गुजरात, पंजाब, कर्नाटक और जम्मू-कश्मीर सहित कई राज्यों तथा केन्द्र शासित प्रदेशों में कोविड-19 के बढ़ते मामलों के मद्देनजर स्थिति से निपटने में मदद के लिए अपने उच्च स्तरीय दल भेजे हैं।ये भी पढ़ें